Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: részletes szabályairól szóló 15/2005. (IX. 2.) FMM rendelet (a továb biak ban: R.) 3. § (4) bekezdése helyébe a következõ
Paragraph Index: 2974

2. § Az R. 4. § (6) bekezdése helyébe a következõ rendelkezés lép: „(6) A rehabilitációs költségtámogatás összegének megállapítását a védett szervezeti szerzõdés érvényességi ideje alatt évente kell kérelmezni. A kérelmet a szociális és munkaügyi miniszter bírálja el. A támogatást – a folyósítás részletes feltételeit tartalmazó, az SZMM-mel megkötött védett szervezeti szerzõdésben, valamint az éves támogatási szerzõdésben foglaltak szerint – havonta, utólag kell folyósítani. A 2010. január 1-jén védett szervezeti szerzõdéssel rendelkezõ támogatott részére, 2010. február hónapban – a 2009. év november hónapjára kiutalt támogatási összeg háromszorosának mértékéig vagy a 2009. évben megítélt támogatási összeg 3/12 része mértékéig – kérelmére egyszeri elõleg folyósítható.”

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes